Frynes virkelige navn var Mnēsarétē (gresk: Μνησαρέτη, «minneverdig dyd»), men grunnet sin gulaktige hudfarge ble hun kalt for («padde»). Dette var et tilnavn som hyppig ble gitt til kurtisaner og prostituerte. Hun var født som Epikles' datter, ved Thespiai i Boeotia. Ifølge Pausanias var Eros den guddommen som ble mest tilbedt ved Thespiai. Det var i Athen hun kom til å bo. Den nøyaktige datoen for hennes fødsel og død er ikke kjent, men antagelig ble hun født en gang rundt 371 f.Kr. Det året raserte Theben nabobyen Thespiai ikke lenge etter slaget ved Leuktra og fordrev innbyggerne. Fryne kan ha overlevd ødeleggelsen av Theben i 315/316 f.Kr.